Cafès filosòfics: L’esport és un joc? | El Llobregat\nCafès filosòfics: L’esport és un joc?\njueves 03 de octubre de 2019, 23:27h\nDe tornada de les vacances, ens hem trobat de nou al Cau de les Arts d’Esplugues.\nAquest cop el tema escollit ha estat l’esport en el seu vessant lúdic, és a dir com a joc. Hem comptat, com a conductor del debat, amb el nostre amic Lluís Carceller, que té una dilatada trajectòria en els aspectes literaris i documentals de l’esport. També ens han acompanyat, com a textos per la reflexió el clàssic Homo ludens, de Johan Huizinga, i Ética del deporte, de Guillem Turró, que va ser protagonista d’un debat anterior, precisament sobre l’ètica dins de l’esport.\nEn una tertúlia, parlar de l’esport i del joc és com parlar de l’art: molt enriquidor, perquè es tracta de temes sensibles a l’esperit, dels quals tothom en té opinió, basada en la pròpia vida i la pròpia experiència, i no ens posem mai d’acord, però sempre descobrim nous matisos i punts de vista, la raó de ser d’un cafè filosòfic. No cal dir, en el cas del joc, que va més enllà de la introspecció d’altres activitats de l’esperit i abasta un àmbit més social, una comunitat de milers i fins i tot de milions de persones.\nHuizinga ens ha ajudat a esbrinar els elements més antropològics del joc; pots estar-ho o no d’acord, però obre un interessant debat pensar que el joc és precultural, i que la cultura neix del joc: “… que la cultura sorgeix en forma de joc, que la cultura, al principi, es juga”. Ens fa observar com juguen els animals i la seriositat amb que juguen els nens, ben conscients que el que fan és un joc, però respectant unes regles donades, o creades per ells mateixos; i tractant amb severitat als transgressors, als tramposos. No han faltat els pertinents comentaris sobre La mano de Dios i especialment els aspectes poc ètics que es donen en algunes ocasions en que el joc i l’esport es barregen amb els diners. És evident que el fet mateix de la juguesca (com bé indica el sen nom) és un joc i no un esport, però les seves relacions cada vegada són més freqüents. No podem evitar incórrer un altre cop en el tòpic que proclama que l’esport és un reflex de la societat en què vivim. Però també hauria de ser un mirall a on acudir per veure una bona imatge de tots nosaltres, com a persones individuals i com a societat; i a partir d’aquesta reflexió encetem la qüestió, prou fecunda de l’esport com a transmissor de valors, com a educador.\nL’esport ha de tenir un component lúdic essencial, però, sense entrar en contradicció, un dels seus principals valors és el d’ensenyar a assimilar la derrota. Aquí resulta molt oportú tornar a les paraules de Guillem Turró en el seu llibre Ética del deporte: “… Una de las piedras angulares del talante deportivo es el fair play o juego limpio. En primer lugar, el fair play designa el respeto a las reglas acordadas para un determinado deporte. No respetarlas intencionadamente equivale a conculcar el fair play. En segundo lugar, se refiere a un comportamiento generoso y justo que no ha sido prescrito por las reglas explícitas.”\nSobre el procés civilitzador de l’esport, com a sistema per canalitzar i apaivagar la violència política i social, hi ha textos molt interessants de Norbert Elias i de Michel Foucault, que és impossible de ressenyar en aquest curt espai. D’això ens dóna testimoni el fet que Ramon Alcoberro utilitza com a títol d’un escrit seu a El Temps, Seguidors, “hinchas”, fans, supporters, tifosi. Una història cultural: “… La violència continua essent un element intrínsecament unit al futbol i impregna també les motivacions i les actituds de les persones en altres aspectes de la vida… Durant anys les teories sobre la violència en l’esport han suposat que els ultres eren gent de baixa autoestima i que la forta identificació amb un equip amagava altres mancances emocionals. Però no sembla que es pugui parlar exclusivament de responsabilitats individuals en esports on la dinàmica comunitària és tan forta com en el futbol”.\nEns quedarem amb els aspectes positius de l’esport, com a transmissor de valors i de fair play; com a vehicle de superació individual o col·lectiva; com a joc que, segons Huizinga és llibertat, i que contribueix a fer de les nostres vides un trànsit més agradable.


plaestanydigital.cat | Banyoles Televisió - L’ACA subvenciona la redacció del projecte de la nova depuradora de Vilavenut\nL’ACA subvenciona la redacció del projecte de la nova depuradora de Vilavenut\nPas endavant per la construcció d’una depuradora a Vilavenut. L’Agència Catalana de l’Aigua, l’ACA, ha aprovat una partida de 19.500€ per la redacció del projecte constructiu de sanejament i depuració de Vilavenut. Aquesta ajuda està inclosa a un paquet de més de 30 convenis per al sanejament de les aigües residuals.\nL’Ajuntament de Fontcoberta ja va redactar el projecte de construcció d’aquesta depuradora fa uns quatre anys. I és que aquest és un equipament necessari per evitar que les aigües residuals de Vilavenut vagin a parar directament al riu. El consistori també té una partida reservada d’uns 83.000€ per avançar els diners i els terrenys preparats per a fer la construcció, però faltava l’aprovació de l’ACA. I és que el projecte que van entregar tenia algunes irregularitats d’acords amb els cànons de l’ACA i faltava el certificat de inundabilitat dels terrenys. Després d’anys sense desencallar la situació i poder tirar endavant, els veïns de Vilavenut van iniciar una protesta per exigir respostes per part de l’Agència Catalana de l’Aigua.\nAquest mes de setembre es va fer a Fontcoberta una reunió entre l’ACA i els veïns de Vilavenut i es va agafar el compromís de regularitzar el projecte. No només això, sinó que a més, l’ACA destinarà un tècnic al Consell Comarcal del Pla de l’Estany per a treballar conjuntament amb el tècnic de l’ens comarcal i, per tant, redactar el projecte seguint els cànons que marca l’Agència Catalana de l’Aigua. D’aquesta manera es preveu que el mes de febrer pugui estar el projecte enllestit i que les obres es puguin licitar de cares a la primavera.\nDe moment, l’Ajuntament de Fontcoberta avançarà els diners de l’obra per poder avançar els treballs i l’ACA ho retornarà en el període 2023-2027.


Notícia històrica - CAÇA MAJOR - Municipis del Vallès usaran una vacuna contraceptiva en senglars - Federació Catalana de Caça\nMUNICIPIS DEL VALLÈS USARAN UNA VACUNA CONTRACEPTIVA EN SENGLARS\nLa prova, que coordina la UAB, espera limitar el nombre de ventrades. Matadepera, Sant Cugat, Vacarisses i Terrassa aplicaran aquest sistema pioner\nMatadepera, Vacarisses, Sant Cugat del Vallès i Terrassa, municipis del Vallès Occidental amb una elevada presència de senglars en zones periurbanes, iniciaran a partir de l’estiu una prova pilot amb anticonceptius, o més exactament una vacuna immunocontraceptiva, per intentar reduir o almenys controlar les poblacions.\nAmb la vacuna, que redueix la libido dels animals, s’espera al mateix temps endarrerir l’edat reproductora dels exemplars més joves i limitar el nombre de ventrades de les femelles, explica Manuel López-Béjar, professor de la Universitat Autònoma de Barcelona (UAB) i coordinador científic de la prova. Els treballs es realitzaran amb el suport de la Diputació de Barcelona.\nLa vacunació, un sistema pioner al món, suposa una alternativa menys cruenta que les batudes i, segons confien els seus responsables, també més eficaç. Els controls amb armes de foc, a més, s’enfronten al problema que molts senglars ja no viuen al cor del bosc, sinó en àrees pròximes a les vivendes. «Ja hi ha senglars que en la seva vida no han conegut cap altre ambient que el medi urbà», resumeix el coordinador d’Espais Naturals de la Diputació, Jordi Padrós.\nSegons el projecte, en una primera fase es capturaran entre 50 i 100 exemplars, si pot ser joves. Per a això s’utilitzaran unes grans caixes amb reclam de menjar que es tanquen quan els animals hi entren, encara que no es descarta l’ús de dards. A continuació, els exemplars seran anestesiats, vacunats i marcats. Després es deixaran en llibertat. El fet de poder identificar-los evitarà que un animal sigui vacunat dues vegades i també permetrà analitzar l’efectivitat de la vacuna.\nLópez-Béjar explica que la vacunació no té cap efecte secundari en la salut dels senglars i és inofensiva per als humans que poguessin caçar la peça i menjar-se-la. Es tracta d’una «injecció amb anticossos que actuen contra una hormona» que regula la libido.\nNOMÉS AMB CÉRVOLS\nAls EUA ja s’ha provat per aturar la superpoblació de cérvols, però amb senglars en llibertat serà la primera vegada. Els assajos amb animals en captivitat «han mostrat una efectivitat del 80%», diu l’investigador. Potser d’aquí pocs anys estarà disponible una vacuna oral, confia López-Béjar.\nSi la campanya funciona, no és descartable que s’estengui a altres zones. No obstant, Padrós assumeix que les batudes hauran de seguir. «Desgraciadament no hi ha solucions perfectes per controlar els senglars, i per això tot pot ajudar», conclou l’alcaldessa de Matadepera, Mireia Solsona.\nEls ajuntaments insten a actuar abans que sigui massa tard\nJordi Ballart, alcalde de Terrassa, explica que a la seva ciutat hi ha hagut aquest any 13 incidències relacionades amb senglars (és a dir, que han obligat a actuar la policia local). Encara que han sigut totes lleus, afegeix, els municipis implicats creuen que s’ha d’actuar ara, abans que el problema s’agreugi. «Ja els tenim a vegades a la porta de les cases», diu Ballart. A Matadepera, les incidències han sigut set, segons la seva alcaldessa, Mireia Solsona.\nCadascun dels quatre ajuntaments participants finançarà el projecte amb 4.000 euros anuals, i la Diputació de Barcelona n’aportarà 35.000 més. Els ajuntaments també informaran la població que no ha d’alimentar els animals.\nCristobal Muñoz Sandalinas diu: 04/05/2016\nde veritat es gastaran el diners en un asunte que no te cap ni pes ????? si els caçen, no sera mes efectiu donarlos als menjadors socials, els efectes sobre la reproduccio seran el mateixos,,, si vacunen els mascles, no evitaran que els que no estan vacunats fertilitzin le femellas, i no tindra cap efecte..... si vacunen les femellas es tindrian que vacunar mes de un 50% de femellas per que tingues un efecte visible,, i tambe tenim que tindre en conte que al reduirse el nº de cries, el menjar sera el mateix i el nivel de supervivencia dels raions aumentara amb la consequencia de que la reduccio de cria no sera la calculada.


2 JOCS DE INFERMERA - Juga gratis a jocs online\nJocss online gratis infermera\nAquí trobaràs una selecció de jocs infermera per jugar gratis a SuperJocs.com, la web de jocs gratuïts a Internet. Tria jocs infermera de la llista i juga ara, sense descarregar res. Aquests jocs infermera són gratis.\nJuga a jocs infermera\nJOCS de INFERMERA per a jugar gratis i online. Juga ara i sense descarregar res a 2 jocs de infermera a Super Jocs, la millor web de jocs gratis online.. Juga ara a jocs de infermera, és gratis i no has d'instal·lar res si jugues a la web de jocs SuperJocs.com. Aquí trobaràs Jocs infermera. Si vols jugar a infermera gratis, visita'ns cada dia a SuperJocs.com. Tots els dies actualitzem els jocs i no oblidis recomanar-nos als teus amics i amigues!


PressReader - Nou Horta: 2018-05-11 - Primer fòrum d’ocupació, “Ocupa’t”, a Alfafar\nPrimer fòrum d’ocupació, “Ocupa’t”, a Alfafar\nDivendres 18 de maig en l’hotel Albufera es desenvoluparà aquest fòrum\nL’Ajuntament d’Alfafar des de la seua àrea de Comerç, Ocupació i Desenvolupament Local, ha programat el primer fòrum d’ocupació dirigida a totes les persones que es troben en cerca activa d’ocupació. Aquest fòrum tindrà lloc divendres que ve 18 de maig, de 8:30 a 14:00 hores en l’hotel Albufera, situat en la plaça Alqueria de la Culla, número 1.\nEn aquesta primera trobada es portaran a acabe diferents accions dirigides a la millora de la empleabilidad de les i els assistents. Entre les activitats destaquen, d’una banda diverses conferències, de caràcter didàctic i motivacional, amb un total de 4 conferències durant el matí. L’objectiu és millorar les habilitats bàsiques per a la cerca d’ocupació, treballant les competències transversals, el emprendimiento com a eixida a la desocupació, l’actitud i motivació en aquesta etapa. D’altra banda, hi haurà espais d’en- trevistes d’ofertes de treball actives de les empreses que desitgen participar, de tal manera que les persones que participen en el fòrum podran inscriure’s a aquestes ofertes i en cas de complir amb els requisits, participar en el procés de selecció durant el propi esdeveniment.\nI també podran trobar-se stands informatius, perquè empreses o entitats puguen comptar amb un espai per a informar de la seua activitat, a més d’arreplegar currículums dels assistents si així ho consideren.\nPer a poder participar d’aquest fòrum, les persones interessades hauran d’inscriure’s en la pàgina www.aesocupacio.es, abans del 15 de maig.\nEl propi Ajuntament posarà a la disposició de la població un autobús gratuït per a poder assistir a aquest fòrum. Les places són limitades per a les 50 primeres inscripcions.


XarxaLlull: Terence MacSwiney i Catalunya\n/ ► Terence MacSwiney i Catalunya\nTerence MacSwiney i Catalunya\nper Pedro Fernàndez - Saturday, 13 June 2015, 15:32\nEl Consell de Diplomàcia Publica de Catalunya (DIPLOCAT), juntament amb el Departament d'Història i el Departament d’Estudis Hispànics, Portuguesos i Llatinoamericans a la Universitat de Cork, va organitzar un conjunt d’activitats per tal d’homenatjar la figura de Terence MacSwiney, batlle de Cork durant la Guerra d'Independència Irlandesa.\nL'homenatge, que va tenir lloc aquest dimecres 10 de Juny, va començar amb una cerimònia davant l'estàtua de Terence MacSwiney, situada a la porta de l’Ajuntament de Cork. Els assistents van fer un minut de silenci i una ofrena floral a la figura d’aquest màrtir.\nEls actes van continuar amb una sèrie de ponències destinades a destacar els paral·lelismes entre la història d’Irlanda i Catalunya, donant especial importància a la lluita per la Independència d’aquests dos països durant els segles XX i IX.\nLa conferència, amb el títol 'Terence MacSwiney i Catalunya', va comptar amb la presència de les següents personalitats del món acadèmic i diplomàtic:\nKen O’Flynn, Tinent d’alcalde de Cork\nGabriel Doherty, Professor d’Història, University College Cork\nLaura Foraster, Directora executiva de DIPLOCAT\nStephen Boyd, Professor al Departament d’Estudis Hispànics, Portuguesos i Llatinoamericans a la Universitat de Cork\nCathal MacSwiney Brugha, Professor Emèrit a la Universitat de Dublín i nét de Terence MacSwiney.\nJohn Borgonovo, Postdoctorand a la facultat d’Història, Universitat de Cork\nAndrew Dowling, Professor d’Història contemporània Catalana i Espanyola a la Universitat de Cardiff\nAntoni Strubell, filòleg, escriptor i polític català.\nJosep Sua?rez, delegat de la Delegació de la Generalitat de Catalunya al Regne Unit i Irlanda.\nEn finalitzar la conferència, els assistents van poder gaudir d'una ruta a càrrec dels hereus de MacSwiney pels llocs més simbòlics de la vida de l'antic batlle, entre els quals hi ha el Museu de Cork, el cementiri de Saint Finbarr a Glasheen i el poble de Kilmurry, a l'oest de la ciutat.\nCom va indicar Ken O'Flynn, tinent d’alcalde de Cork, aquest conjunt d’activitats representa el primer pas en un projecte de futura cooperació entre Irlanda i Catalunya, que continuarà explorant els paral·lelismes en la seva història.\nA continuació podeu veure unes quantes fotografies de la conferència. També podeu seguir la conversa a Twitter a través de l'hashtag #cat_cork, o bé llegir aquests articles publicats a diferents diaris:


L'Espai Catalunya Europa, a Brussel·les, acollirà l'exposició 'Catalunya: 7,5 milions de futurs' - Sala de premsa. Generalitat de Catalunya\nL'Espai Catalunya Europa, a Brussel·les, acollirà l'exposició 'Catalunya: 7,5 milions de futurs'\nRue de la Loi / Wetstraat, 227. 1040. Brussel·les (Bèlgica) Telèfon: 0032 (0)2 231 03 30\nquery_builder 8 setembre 2020 19:26\nLa mostra s'inaugurarà el 9 de setembre durant la celebració virtual de la Diada Nacional de Catalunya\nUn recorregut pel dia a dia del país a través de l'activitat social, cultural i econòmica\nL’Espai Catalunya Europa, situat a la Delegació del Govern de la Generalitat davant la Unió Europea a Brussel·les (Rue de la Loi / Wetstraat, 227), acollirà, a partir del 9 de setembre i fins al 13 de novembre, l’exposició 'Catalunya: 7,5 milions de futurs'.\nL’exposició s’inaugurarà durant la celebració virtual, degut a les restriccions del coronavirus, que organitza la Delegació amb motiu de la Diada Nacional de Catalunya. En aquest acte, que serà moderat per la delegada Meritxell Serret i es podrà seguir pel canal de YouTube a les 18.30 hores, es vol fer una aproximació a Catalunya amb l’exposició, el concert de ‘Carlos Cano en clau de jazz’, i amb la gastronomia.\nCompartim un territori, unes ciutats, una llengua, una cultura o una manera de ser i de viure. 'Catalunya: 7,5 milions de futurs' és la visió compartida del nostre país a través de les activitats socials, econòmiques o culturals dels catalans i catalanes. Es tracta d’un recorregut a través de dades, curiositats o metàfores per presentar la Catalunya d’avui a la ciutadania europea i internacional.\nL’exposició és una versió revisada i actualitzada de la mostra que es va presentar originalment al Palau Robert a principis de 2019. El nou context, a conseqüència de la pandèmia COVID-19, i el fet que estigui dirigida a ciutadans que no viuen a Catalunya han obligat a revisar el fons i la forma de l’exposició, i a buscar que sigui un instrument per donar a conèixer la complexitat geogràfica, sociològica i política del nostre país.\nPer a la selecció de continguts de la mostra s’ha tingut en compte el posicionament històricament obert i europeista de la societat catalana. En aquest sentit, apareixen continguts molt lligats als plantejament actuals de la Unió Europea com l’Agenda 2030, el canvi climàtic, la millora del model de recerca i desenvolupament, la lluita contra les desigualtats socials i la competitivitat econòmica.\nL’exposició aborda tots aquests reptes a partir de preguntes bàsiques (qui s’enamora de nosaltres?, com naixem?, on vivim?, com mantenim el català viu?, com llegim?, entre d’altres) i es tanca amb una activitat interactiva que pretén interpel·lar els visitants sobre la seva visió de Catalunya, Europa i el seu futur conjunt.\nL'horari de visites de l'exposició ubicada a Brussel·les és de dilluns a dijous de 10 a 14 h i de 15 a 17 h i els divendres de 10 a 15 h. L'Espai Catalunya Europa està tancat els caps de setmana i els dies festius a Bèlgica.\nLa mostra, que es va presentar el 2019 al Palau Robert, l’organitza la Direcció General de Difusió del Departament de la Vicepresidència, i d'Economia i Hisenda, i ha estat coordinada pel periodista Quim Torrent.


Guanyem Girona retreu que una tercera part dels projectes del pla de govern estaven "al calaix de l'alcaldessa" La República\nGuanyem Girona retreu que una tercera part dels projectes del pla de govern estaven “al calaix de l’alcaldessa”\nACN Girona.-La formació Guanyem Girona ha retret a JxCat i ERC que una tercera part dels projectes que formen part del pla de govern hagin estat “al calaix de l’alcaldessa” […]\nACN Girona.-La formació Guanyem Girona ha retret a JxCat i ERC que una tercera part dels projectes que formen part del pla de govern hagin estat “al calaix de l’alcaldessa” des de “fa anys”. El portaveu del grup, Lluc Salellas, ha recordat que les inversions a la Devesa, les Pedreres o al castell de Montjuïc ja són “un llistat de deures pendents” per part del govern municipal. De fet, Salellas ha afegit que la majoria d’ells estaven en els pressupostos municipals del 2018 i del 2019 però “no es va avançar en cap d’ells”. Per altra banda, el cap de l’oposició ha criticat que no hi hagi prou presència dels baris en les 30 mesures plantejades per JxCat i ERC.\nDesprés de l’anunci del pla de govern entre les formacions de JxCat i ERC a l’Ajuntament de Girona, Guanyem Girona ha retret que la majoria de projectes no són nous. De fet, el líder de la formació, Lluc Salellas, ha recordat que una tercera part de les 30 mesures plantejades pel govern local estaven “al calaix de l’alcaldessa” des de feia anys.En aquest sentit, Salellas ha recordat que en els pressupostos del 2018 i 2019 ja hi havia partides per a millorar el parc de la Devesa, el de les Pedreres i el castell de Montjuïc. Tot i així, Salellas ha afirmat que “no es va avançar en cap” dels projectes proposats. Per tant, considera que alguns elements del nou pla de govern són “un llistat de deures pendents” que tenia el consistori amb la ciutat. Sobre la partida d’habitatge i la promesa d’adquirir 60 pisos en tres anys, Salellas ha lamentat que sigui una rebaixa de la seva iniciativa signada l’any passat amb l’acord de pressupostos. En aquest sentit, el líder de Guanyem Girona ha recordat que projectaven la construcció d’un mínim de 100 pisos de lloguer social en tot el mandat, mentre que ara JxCat i ERC ho limiten a 60.També han retret que es recuperi el projecte de la nova comissaria de la Policia Municipal de Girona a Santa Eugènia, que hauria d’haver estat acabada el 2019, o el nou contracte de neteja. “Periòdicament llegim a la premsa que aquests projectes es faran però passen els mesos i els anys i els veïns no els veuen mai fets realitat”, ha assegurat el cap de l’oposició.Per altra banda, Guanyem també ha trobat a faltar propostes concretes per als barris de Girona en el pla de govern. Salellas ha afirmat que estan “desapareguts” en el document que guiarà l’acció de govern municipal. De fet, remarquen que hi ha deu barris de la ciutat que no surten esmentats en cap moment del document. Per altra banda, tampoc hi ha cap referència al pla especial del Barri Vell o el pla integral de Sant Narcís.


B&B ...Al Londoner Sirmione Itàlia - Ofertes d'hotels amb els MILLORS DESCOMPTES EN LÍNIA\nVia Friuli 1, Colombare di Sirmione, Sirmione, Itàlia, 25019 - Veure al mapa\nMés informació sobre B&B ...Al Londoner\nSi el que està buscant és per un hotel ben situat a Sirmione, no busqui més enllà de B&B ...Al Londoner. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Aquest modern hotel està situat a prop de atraccions populars de la ciutat com ara Paradiso del Garda.\nA B&B ...Al Londoner, l'excelent servei i instal.lacions superiors faran de la vostra estada una experiència inoblidable. Per anomenar algunes de les comoditats de l'hotel, hi ha magatzem d'equipatge, premsa.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, aparell de televisió, plat de dutxa, assecador de cabell, mosquiter a cada habitació. Les instal.lacions d'oci de l'hotel, que inclouen jardí estan dissenyades per escapar i relaxar-se. B&B ...Al Londoner és un lloc ideal d'estada pels viatgers que busquin encant, comfort i facilitat a Sirmione.


Satisfacció a Fills d’Andorra per la transformació de la residència Sola d’Enclar en centre per tractar joves amb problemes - Altaveu el diari digital d'Andorra\n19/03/2018 (16:45 CET)\nSignatura del conveni de lloguer entre el president del fons de reserva de la CASS, Josep Delgado (esquerra), i el ministre d\_'Afers Socials, Xavier Espot.\nL’associació de familiars de joves amb trastorns de conducta o addiccions (Fills d’Andorra) celebra que ja estigui clar que l’antiga residència Solà d’Enclar, al carrer Gil Torres, a tocar de l’avinguda Santa Coloma, sigui finalment el lloc triat per acollir el centre on una vintena de nois i noies podran rebre el tractament específic que, ara per ara, no tenen. Diverses fonts de col·lectiu han mostrat la seva “satisfacció” per la posada en marxa del projecte que suposa la signatura del contracte d’arrendament de l’edifici.\nAbans no acabi l’any, el centre residencial hauria d’estar en marxa. Aquesta és la previsió anunciada pel ministre d’Afers Socials, Justícia i Interior, Xavier Espot, durant l’acte públic de signatura del contracte de lloguer amb el president de la comissió gestora del Fons de Reserva de Jubilació de la CASS (titular de l’immoble), Josep Delgado. La Residència Solà d’Enclar va acollir fins fa tres anys gent gran. Ara s’hi faran les obres oportunes per reconvertir-se en centre de tractament juvenil (on s’abordaran les necessitats terapèutiques i socioeducatives dels joves amb trastorns de conducta diagnosticats) i, també, per acollir altres activitats de caràcter social.\nEl Govern abonarà 50.000 euros de lloguer anual al fons de reserva de la CASS, titular de l’immoble, i preveu invertir un milió d’euros en les obres per reformar l’equipament\nEl Govern ja ha convocat el concurs per triar l’arquitecte que redacti el projecte de reforma de l’edifici per acollir el nou ús que se li vol donar. De fet, l’executiu va valorar diversos llocs on ubicar el centre de tractament de joves amb problemes de conducta. Es prioritzava trobar un immoble ja construït per tal d’accelerar la posada en funcionament del servei. I, si a més a més, l’edifici, com és el cas, és de titularitat pública, oli en un llum. En virtut de l’acord signat aquest dilluns, el Govern abonarà un lloguer anual de 50.000 euros al fons de reserva de la CASS. Aquesta renda, però, no es pagarà durant el primer any, en què s’hauran de fer unes obres de rehabilitació en què l’executiu espera haver d’invertir de l’ordre d’un milió d’euros.\nEl president de l’organisme depenent de la CASS, Josep Delgado, ha lloat la finalitat que se li donarà a l’immoble, que porta tres anys tancat des que els usuaris de la residència van ser traslladats al Cedre. I, a més a més, ha considerat que el ministeri d’Afers Socials abonarà com a renda està en preus de mercat. De la seva banda, el titular ministerial ha remarcat el fet que el Govern pugui complir un dels seus compromisos socials i que, amb la posada en marxa del centre en un edifici que disposa d’una superfície d’uns 2.100 metres es pugui oferir un tractament que fins ara només es podia fer a l’estranger i que no sempre es podia facilitar als nois i noies amb trastorns encara que estiguessin mèdicament formalment diagnosticats.\nEl nou servei, que fins ara només es rep a l’estranger, hauria de posar-se en marxa abans no s’acabi l’any i és una reivindicació de familiars de menors amb dificultats\nFills d’Andorra fa temps que reclama un equipament com el que hi hauria d’haver en marxa abans no s’hagi acabat el 2018 i des que es va constituir ha remarcat que hi ha una problemàtica major del que pot semblar, sobretot, quant a addiccions de menors d’edat, que acaba derivant en problemes de conducta. O a l’inrevés. Ja hi ha alguns joves del Principat que estan ingressats en centres especialment catalans. Que el tractament es pugui oferir directament al país ajudarà tant als afectats com als seus familiars, segons que han posat de relleu els diversos consultats.


Vociferio XI Edició - Vociferio, Festival de Poesia de València\nXI FESTIVAL DE POESÍA DE VALÈNCIA\nDel 19 de febrero al 6 de marzo de 2022\nArt i cartell de l’onzena edició del festival realitzada en una única sessió en directe per Boke Bazán.\nPOESIA «RARA» PER A TOT*S\nL’onzena edició del Festival de Poesia de València, VOCIFERIO, convida a reflexionar sobre la normalitat a través de l’obra de més de cinquanta artistes.\nEl festival, que se celebrarà entre el 22 de febrer i el 6 de març, passarà pel Centre del Carme de Cultura Contemporània (CCCC), la Sala Carme Teatre, la Biblioteca Pública de València, la Fundació Cañada Blanch i la Societat Coral El Micalet.\nLa seua programació, com és habitual en totes edicions, oferirà una gran varietat de formats, des de presentacions de llibres, conferències, lectures de poesia, performances, recitals escènics, concerts, projeccions i exposicions, amb un clar afany integrador d’estètiques i maneres d’entendre el fet poètic.\nAixí, sota l’epígraf «les rares», enguany VOCIFERIO reivindica el seu caràcter transversal tant en disciplines artístiques, llengües, llenguatges, nacionalitat, edat o gènere en oposició a l’espai normativitzat de l’estat, al qual corre paral·lel el de la poesia canònica.\nPel festival passaran des de Miren Agur Meabe, primera poeta a guanyar el Premi Nacional de Poesia 2021 amb una obra en euskera, o Alba Cid, Premio Nacional de Poesía Joven Miguel Hernández; passant per artistes del spoken word i el rap com Laura Sam + Juan Escribano (més conegut per formar part del grup indie We Are Standard), Tesa, Blanca Haddad, Ale Oseguera o Peru Saizprez; o projectes que conjuminen poesia i música electrònica com Littio X, Barba Corsini, Elektrosía, El Velcro o Cintaadhesiva; continuant per propostes directament musicals com Le Parody, Rául Cantizano + Los Voluble o Le Voyeur; fins a recitals i lectures de poetes com Chus Pato, Luz Pichel, Vicente Luis Mora, Raúl Quinto, Sandra Santana, Begoña Callejón, Rubén Martín, Maite Martí Vallejo o Violeta Niebla.\nLa representació valenciana anirà a càrrec de poetes com Carolina Otero (V Premio Irreconciliables de poesía), David Barberá, Gabriella Nuru, Paloma Chen, Nelo Curti, Akch8, Encarna Sant-Celoni, Andrea Melanctha o Ágata Navalón i projectes com Camí Fondo, Chino Tuerto Colectivo, Aula Vacua o Begonya Pozo + Obert.\n«Cuir» o «queer» és una paraula que descriu una identitat de gènere i sexual diferent de l’heterosexual i cisgènere. A vegades s’utilitza per a expressar que la sexualitat i el gènere poden ser complicades i no encaixar del tot en una identitat o una altra.\nEn la present edició de VOCIFERIO s’atén especialment aquesta qüestió, que està produint intensos debats en l’opinió pública, mitjançant l’obra de poetes com Marta B, Haizea Malabaricia, Bruno Cimiano, Catalina La Calva, Andrea Nunes, Alba G., Diana J. Torres aká Pornoterrorista, el poeta muxe Elvis Guerra, Ro Gotelé, María Castrejón, el taller familiar UPlab i la producció pròpia VOCIFERIO 2022 «TranSisters (Clara Rampova & me)» de Graham Bell, dirigida per Jacobo Julio Roger, amb la intenció de generar un espai assossegat i empàtic que possibilite la reflexió i el diàleg, allunyat del tractament del tema que impera en els mitjans i xarxes socials.\nEnguany, la programació per a la infància es concentra en dos intensos esdeveniments com l’estrena de «El ladrido suave» de la Cía. Feriafónica o Ramonets en format acústic.\nUn VOCIFERIO més plural i solidari\nVOCIFERIO és conegut per alinear-se sempre amb les reivindicacions socials, així, cada any va incorporant noves línies de reivindicació com la dignitat de les llengües, les persones migrants, les dones, el medi ambient i els animals, les persones majors i LGTBIQ+… en la convicció que la poesia ha de generar espais per a visibilitzar la pluralitat de lluites de tot*s les rar*s que comparteixen un agressor comú: el sistema neoliberal i heteropatriarcal que sustenta i manté la vella i nova normalitat.\nLa primera Rave Poètica del món inaugurarà VOCIFERIO 2022. Se celebrarà el dissabte 19 de febrer a la Sala Repvblicca com a festa de presentació de l’onzena edició del Festival de Poesia de València VOCIFERIO.\nCinc propostes que conjuminen poesia i música electrònica i dues dj es donaran cita a partir de les 20.30h. en la coneguda sala de concerts valenciana.\nParticiparan alguns dels projectes de poesia i electrònica nacionals més interessants com són els gallecs CINTAADHESIVA, els catalans BARBA CORSINI, els madrilenys ELEKTROSÍA, els asturians EL VELCRO, i els castellonencs DJ DOC + NEURASKA VJ (més coneguts, en el seu format trio al costat del rapsode Mc Vulcano, com CAMÍ FONDO).\nParaula, música i vídeo per a una «safe rave», com l’han qualificada l’organització, afirmant: «Convertirem la Sala Repvblicca en un espai d’art total del qual gaudir amb suficient distància interpersonal per a garantir la seguretat dels assistents».\nA més, com a bona rave no pot faltar els dj. Destaquem a DJ THORAZINE, un dels discjòqueis de techno més respectats de la ciutat. Habitual del Killing Time i altres clubs nocturns, farà les delícies del públic més «ravero» fins que el cos aguante.\nVOCIFERIO, conegut dins del circuit de festivals de poesia per estar sempre atent a les pràctiques poètiques emergents, torna a fer un salt amb aquesta RAVE «POÈTICA» que vol convidar a tota persona, independentment que li agrade la poesia o no, a viure una experiència única i conéixer, de pas, la programació d’aquest festival que se celebrarà del 22 de febrer al 6 de març a València.


5 coses que fa una noia en una relació de parella - En Directe I Obert | Desembre 2021\n5 coses que fa una noia en una relació de parella\nNo coneixes realment una persona tret que hagis passat a les sabates? Doncs bé, en aquesta època “moderna”, realment no coneixes a ningú tret que hagi viscut amb ella. A l'Índia, la vida habitable està en augment, però continua perdent.\nEl fet que una dona tingui una relació domèstica amb un home és quelcom que capgira i fa que la gent gran vagi tot 'whaaaaa'.\nTanmateix, les dones que viuen una relació de vida són un exemple.\n1. Confiança completa\nSi una dona es manté en contacte amb la seva parella, demostra la seva fe total en el seu home i que està disposada a prendre aquesta relació realment, realment, de debò. En relació estable, les dones han desenvolupat motius de confiança amb la seva parella.\nConfiança completa Font de la imatge\nLectura relacionada: Per què la luxúria és important comprendre amor\nUna dona es fa més íntima, no només físicament, sinó també mental quan es troba en una relació de vida. A més de posar-se a la seva roba interior sexy a hores poc habituals, també està preparada per a converses a les tres del matí.\n3. Li ensenya coses que has estat evitant\nQuan un home viu amb una dona, està obligat a recollir les coses que ha estat evitant. Recordeu a Chandler que heu memoritzat com arreglar coses a la Monica? Quan conviu amb una dona, ella, amb els seus nivells de persuasió i formació (i de vegades molèstia) li ensenyarà a mantenir el seient del vàter, a penjar les tovalloles brutes i humides, a netejar la cuina, a netejar el bany (evidentment a la vegada) i cuinar. Ensenya la importància de dividir les tasques i fer-les bé.\nHome i dona viuen junts Font de la imatge\nLectura relacionada: La història de relació més increïble que haureu llegit mai\n4. Assumeix les responsabilitats en tots els àmbits\nQuan una dona visqui amb tu, així ho farà tenir cura de tu quan estàs malalt i quan estiguis al més baix. Ell et fa sentir cuidat i assumeix la responsabilitat de tenir cura de tu 'en malaltia i salut'. Una mena de preparació abans de prendre la immersió de caminar pel passadís. I si esteu parlant d’alguna cosa / alguna cosa, ella hi serà per passejar-vos-hi. I aquesta és la bellesa de conviure amb la teva dona.\n5. Socialment independent\nQuan una nena visqui amb vosaltres, aprendrà a viure amb més salut i a explorar celebracions col·lectives que poden estar o no restringides a la família.\nQuan vaig veure el meu xicot en forma de relacions sexuals amb algú altre al nostre llit\nEmma Watson té tatuatges?\npel·lícules per veure per fer-vos feliç


Consorci de les Gavarres - Nota Legal\nAquest lloc web i el seu domini gavarres.cat corresponen al Consorci de les Gavarres (en endavant el Consorci), amb CIF P-6700016F, i domicili a Finques Camps i Armet, s/n, de Monells (CP 17121), telèfon 972643695 i a/e consorci@gavarres.cat.\nLa informació facilitada per mitjà d'aquest lloc web no substitueix la que figura a la seu electrònica del Consorci o en els canals i plataformes de seu electrònica adoptats pel Consorci, única que té plena validesa legal.\nEl Consorci no es fa responsable del contingut, exactitud i actualització de la informació que prové d’altres persones que figuri al lloc web o a la que es faci remissió per mitjà d'enllaços o altres sistemes.\nL’escut oficial del Consorci i els altres dissenys i logotips que l’identifiquen només poden ser reproduïts i utilitzats amb autorització prèvia del Consorci, o bé quan es tracti d’identificar activitats o iniciatives que compten amb el suport explícit del Consorci. El Consorci n’autoritza també usos no lucratius amb finalitats educatives, de recerca, estudi o difusió cultural.\nEn l’exercici de les seves competències i funcions el Consorci tracta dades de caràcter personal. A aquest lloc web i a la seu electrònica del Consorci figuren formularis que permeten al Consorci obtenir dades. Els formularis informen de les finalitats de la recollida i dels aspectes més rellevants del tractament. En aquest enllaç figura informació sobre la Política de protecció de dades del Consorci.\nEl Consorci informa que aquest lloc web utilitza galetes (cookies) que permeten fer més còmode i ràpida la comunicació que s’estableix entre ell i el lloc web. La vigència d’aquestes galetes es limita a la necessària per aconseguir aquests objectius. L’usuari té la possibilitat de configurar el seu navegador d'Internet per a obtenir un millor coneixement i control de les galetes. Vostè ha estat informat prèviament de la seva instal·lació. Trobarà més informació sobre la Política de Cookies en aquest enllaç


14 maig 2021 03:07\nFerran Aguiló | 26 maig 2011\nSembla que el PSIB té una banqueta més curta que un equip de tercera. La galtada rebuda anava dirigida a la cara de Zapatero però, també, a les dels dirigents que no han sabut, no han pogut o no han volgut presentar-se a la societat balear amb un missatge diferenciador. I en la categoria de dirigents és imprescindible posar-hi aparell i assessors, perquè no només són les cares dels cartells les colpejades, sinó unes polítiques o unes maneres de fer-les o d'explicar-les que no han rebut el vistiplau de la ciutadania.\nNo és res personal, precisament, sinó una responsabilitat col·legiada que ara no es pot penar amb la desaparició d'Antich, anunciada fa temps pel que fa al lideratge del partit. Semblaria com si l'encara president fos l'home ubic que tot ho controla, el dirigent que ho du tot dins el cap i al qual ningú no qüestiona. I no és així. Per començar, cada illa té una federació gairebé independent, i només la de Formentera podria no acotar el cap davant del seu electorat que no entén com un terrabastall tan gran acaba en la confortable oposició... i el darrer que tanqui la porta, que no n'hi caben més.\nEfectivament els pseudosocialistes locals són responsables de l'allargament de la vida laboral, de la retallada de les pensions i dels retalls socials. I responsables d'untar les corrioles als bancs i caixes. I responsables de les privatitzacions... I responsables de la rgressió ecològica.


Barcelona i la seva àrea metropolitana formaran una sola regió des de dilluns\nEl Govern demana mantenir Lleida en fase 1 i unir les regions de Barcelona\nLa Generalitat proposa que Girona, Catalunya Central i les comarques Alt Penedès i Garraf avancin en la desescalada.\nLa Conselleria de Salut de la Generalitat demanarà que Girona i la Catalunya Central passin a la fase 2.\nAmb això, es confirma l'optimisme que es va instal·lar a l'Executiu regional després de la reunió bilateral d'ahir entre les dues administracions.\nAguado espera que Madrid pugui passar a la fase 1 de manera immediata\n"Al Govern no ens queda clar quins criteris es van seguir amb altres autonomies, si eren anàlegs als que es van usar amb la Comunitat", ha afirmat el vicepresident de la Comunitat.\nEl Govern demana que Barcelona i l'àrea metropolitana passin a fase 1\nEn el cas de Barcelona i la seva àrea metropolitana, la Conselleria destaca que s'està constatant que es manté l'evolució a la baixa dels factors de risc epidemiològic.\n32 milions d'espanyols ja han arribat a la Fase 1 de desescalada mentre 14 milions es mantenen en l'anomenada Fase 0 millorada o 0,5. I tot just 45.000 persones seran a la fase 2.\nMadrid i Barcelona podran obrir comerços sense cita prèvia i podran assistir 10 persones als funerals\nA la Fase 1 s'afegeixen les activitats de caça i pesca i l'obertura de locals de més de 400 metres però delimitant l'espai a aquesta mesura.\nEl Govern central anuncia les zones que avancen en el desconfinament: Madrid i Barcelona passen a la fase 0,5\nEl ministre de Sanitat, Salvador Illa, ha anunciat al costat de doctor Fernando Simón, les zones que aquesta setmana podran passar de fase.\nValència passarà a la Fase 1 de desescalada\na Comunitat Valenciana passarà de la fase zero a la fase 1 de la desescalada, segons han informat fonts pròximes a les negociacions que es mantenen per abordar aquest procés.\nEl Govern proposa una fase '0,5' a l'àrea metropolitana per reimpulsar el comerç\nL'Executiu català també sol·licitara al Govern central l'ús de mascaretes per a tothom en l'espai públic.\nArrimadas afirma que Madrid complia els criteris per passar a la fase 1\nMadrid és l'única comunitat que roman a la fase 0, mentre que a la Comunitat Valenciana, Catalunya, Andalusia, Castella-la Manxa i Castella i Lleó només canvien de fase algunes zones i les altres autonomies avancen a la fase 1.\nL'ordre que regula les activitats dins de la fase 1 permet la reobertura d'hotels i establiments turístics sempre que mantinguin tancades les seves zones comunes.\nLes zones en Fase 1 poden obrir administracions de loteria, concessionaris, ITV i vivers\nTambé podran obrir les administracions de lotería.Així es recull en el Butlletí Oficial de l'Estat (BOE) relatiu a la flexibilització de determinades restriccions d'àmbit nacional, establertes després de la declaració de l'estat d'alarma en aplicació de la Fase 1 de el pla per a la transició cap a una nova normalitat.\nTerrasses obertes i retrobaments familiars: totes les activitats permeses en la fase 1\nEs reobriran les terrasses i els hotels i tornaran a permetre les reunions de fins a 10 persones.\nEl Govern central aprova la Fase 1 per a tres zones catalanes: Camp de Tarragona, Terres de l'Ebre i Alt Pirineu\nAquestes són tres de les nou regions sanitàries en què la Generalitat ha distribuït el territori català. Consulta també la resta de zones sanitàries que passen a la fase 1 a tota Espanya.\nLa primera vacuna contra la Zika comença a provar-se en persones\n"Una vacuna segura i eficaç per prevenir la infecció pel virus Zika és un imperatiu de salut pública", han destacat des dels Estats Units.\nAnna Fité guanya el primer premi de relats Emili Teixidor per a neolectors\nEl govern de l'Estat aprovarà dijous rebaixar l'IVA de la llum del 21 al 10%


Celebrem el dia mundial dels docents - Florida Centre de Formació\nCelebrem el dia mundial dels docents\nBy mtmoreno5 octubre, 2017Notícies\n“Ensenyar amb autonomia, empoderar als docents“. Sota aquest lema celebrem hui, 5 d’octubre, el Dia Mundial dels Docents. Una fita que va proclamar la UNESCO l’any 1994 per fer palès un reconeixement en l’àmbit mundial a una tasca tan important com la que impulsem des d’institucions compromeses amb l’educació com Florida Grup Educatiu. Amb accions com aquestes rendim homenatge a mestres i professorat per la seua important tasca de formar persones i educar-les en valors.\nEn una fita com aquesta reivindiquem un model d’ensenyament disruptiu i diferent, basat en les persones i en les seues capacitats. Un model que mai no seria possible sense el cor de les nostres aules: el professorat.\nDesprés de 40 anys de vida, el professorat de Florida Grup Educatiu manté la missió de potenciar la capacitat d’iniciativa, autonomia i creixement personal de l’alumnat, gràcies a un model educatiu que impulsa el plaer d’ensenyar i d’aprendre.\nHui, per damunt de tot, celebrem i ressaltem la important contribució dels docents en el desenvolupament dels nostres ciutadans del futur.\nCami Halısı Bingöl en Ninos Escoles Infantils, finalista dels premis nacionals de Màrqueting Educatiu 2018


Mudança Oficina | Mudances Flippers\nMudança Oficina: Claus per no alterar el ritme de treball\nMudança Oficina: Claus Per No Alterar...\nQuan apareix la necessitat d’executar una mudança d’oficina a una nova ubicació, el més convenient és contractar una empresa de mudances amb suficient experiència i que ofereixi la màxima confiança, com Flippers, especialistes en mudança oficina. En Flippers hem realitzat el trasllat de nombroses oficines a Barcelona i Madrid, en diverses Mudances a Madrid i mudances a Barcelona.\nEn el moment d’organitzar la mudança oficina, hi ha un seguit de recomanacions essencials que no s’han de passar per alt, ja que aquest procés és una mica més complex que una mudança d’habitatge particular.\nEs poden detallar alguns punts essencials per a la mudança oficina per facilitar la seva correcta execució:\n– Per a la mudança oficina, es recomana sol·licitar ajuda a especialistes del sector.\n– Realitzar un horari programant tota la mudança. Resultarà una cosa essencial en la mudança d’oficina.\n– No ens cansarem de repetir que disposar d’una llista de les tasques que cada empleat tindrà assignades durant el trasllat. És essencial per a la correcta execució de la mudança.\n– Si l’oficina que s’ha de traslladar és de grans dimensions, es recomana establir un comitè d’empresa. Així es verifica que tots compleixin amb la seva responsabilitat assignada durant el procés de la mudança.\n– Establir un pla perquè la comunicació sigui el més eficaç durant el trasllat d’oficina, per a qualsevol implicat en el procés es pugui comunicar-se fins a la finalització de la mudança oficina.\n– La connexió i desconnexió d’equips informàtics, no cal Desatendre’ls, així com la seva deguda protecció mentre duri el trasllat.\n– Disposar d’un pla de la destinació amb els elements de l’oficina i la seva ubicació. És un consell molt recomanable per facilitar el correcte posicionament de mobiliari i caixes assignades a cada empleat.\n– Tenir temps suficient per gestionar els permisos d’estacionament, en cas de ser necessaris.\n– No oblidar, la contractació d’un guardamobles, mentre les noves instal·lacions estiguin a punt, en cas de ser necessari.\nTags: Mudança Oficina


Fes-te amic mousiké\nMousiké ofereix un ventall d’avantatges i descomptes per als amics de l’entitat.\nMousiké, amb l’ajuda dels seus amics/voluntaris treballa per:\n-Divulgar l’activitat pedagògica, cultural i social de l’entitat\n-Organitzar activitats i tallers amb l’objectiu de fomentar la consciència social entre joves i adults, així com donar a conèixer els seus projectes.\n-Organitzar i crear projectes a favor de la inclusió de col·lectius en risc d’exclusió social.\n-Promoure activitats de caire divulgatiu, formatiu i informatiu al voltant de les temàtiques socials i culturals que treballa Mousiké.\nSi comparteixes els valors de l’entitat i vols gaudir d’avantatges i descomptes et convidem a fer-te amic de l’entitat:\n-\tRebre informació dels projectes de l’entitat i estar al dia dels esdeveniments, activitats i tallers organitzats per Mousiké.\n-10% de descompte en els espectacles i/o projeccions en les que l’entitat ha col·laborat.\n-Poder assistir a les pre-estrenes dels espectacles i/o projeccions en les que l’entitat ha col·laborat.\nPer poder-ne gaudir caldrà que t’acreditis amb el teu carnet d'Amic mousiké que rebràs un cop omplert el següent formulari.\nFer-te amic de Mousiké és totalment gratuït.\n-Col·laborar de forma voluntària en l’organització i la difusió de les activitats de Mousiké\n-Esdevenir agent proactiu de les esdeveniments, activitats i tallers de l’entitat, difonent les accions socials i culturals, fent suggeriments de millora o oferint altres tipus de suport.\nPer poder ser voluntari caldrà que t’acreditis amb el teu carnet de Voluntari que rebràs un cop omplert el següent formulari.\nFer-te voluntari de Mousiké és totalment gratuït.\nL’Associació Teatral Mousiké és una associació sense ànim de lucre, és per això que totes les aportacions que rebem, per petites que siguin, ens ajuden a poder seguir desenvolupant tallers, activitats i projectes socials i culturals a favor de la igualtat de gènere, la inclusió social, la diversitat cultural i la diversitat de gènere i sexual.\nCom a col·laborador t’oferim:\n-Rebre informació dels projectes de l’entitat i estar al dia dels esdeveniments, activitats i tallers organitzats per Mousiké.\n-Entrada gratuïta als tallers cinefòrums i tallers d’expressió teatral que organitza l’entitat.\n-Entrades gratuïtes a les estrenes de les projeccions on l’entitat ha col·laborat.*\n-50% de descompte en els espectacles i/o projeccions en les que l’entitat ha col·laborat.\n*Sempre que hi hagi aforament.\nPer poder ser amic col·laborador caldrà que t’acreditis amb el teu carnet de col·laborador que rebràs un cop omplert el següent formulari.


Rutes a peu de petit desnivell prop de Girona: 34. Passejada urbana per Girona\n34. Passejada urbana per Girona\nN'hi ha prous racons a Girona com per fer unes quantes passejades molt agradables.\nAvui triarem una que recorre bona part del barri vell de la ciutat, amb origen i final a la Plaça Catalunya, tot passant per uns quants llocs emblemàtics.\nDistància: 3 quilòmetres, aprox.\nSortirem de la Plaça Catalunya, a tocar del bolet.\nPl. Catalunya 68m\nCruem la plaça en diagonal, fins arribar al començament del Pont de Pedra i de la Rambla.\nCapdamunt de la Rambla 68m 2'\nAquí girem a la dreta, i arribem tot seguit a la...\nPlaça del Vi 67m. 1' 3'\nLa Casa Carles (seu del Bisbat) i l'Ajuntament ens quedem a la dreta.\nPrenem el carrer Ciutadans, i podem anar admirant alguns dels patis de les cases senyorials que el formen. La més antiga de totes, la Fontana d'Or, seu ara del CaixaFòrum, és un magnífic exemplar de gòtic civil.\nFontana d'Or 67m 3' 6'\nJust a continuació, trobem la Plaça de l'Oli.\nPlaça de l'Oli 67m 1' 7'\nAquí deixem el carrer de la Força (eix de la juderia), que puja recte cap a la Catedral, i girem a l'esquerra per la Cort Reial.\nQuatre Cantons 67m 1' 8'\nSeguim recte pel carrer Ballesteries, ple de petits i originals comerços, i on trobem la Casa d'en Rafel Masó.\nArribem a la Pujada de St. Feliu.\nPujada de St. Feliu 68m. 4' 12'\nVeiem a la dreta la torre de l'església, però continuem a peu pla, pel carrer Calderers fins arribar a la Plaça de St. Feliu.\nPlaça de St. Feliu 68m 2' 14'\nDeixem a la dreta l'escalinata de l'església de St. Feliu i continuem pel carrer de la Barca, fins arribar al carrer Bellaire, que agafem cap a la dreta.\nCarrer Bellaire 68 m. 3' 17'\nI novament a la dreta per tal de fer la Pujada del Rei Martí.\nPujada del Rei Martí 68m 1' 18'\nPassem pel darrere de l'església de St. Feliu i arribem a l'arc de Sobreportes.\nSobreportes 79m. 4' 22'\nEs tracta d'una de les entrades a la ciutat romana de Gerunda. Podem observar els grans carreus de pedra sorrenca que formaven l'arc de la porta d'accés:\nTot seguit, s'ens obre el panorama i contemplem tot l'esplendor de la catedral, amb la seva majestuosa escalinata.\nCatedral 82m. 1' 23'\nSi ens volem estalviar els 90 graons, podem accedir al pla de la Catedral per la pujada que passa a tocar de la Pia Almoina (ara Col·legi d'Arquitectes).\nA l'alçada de l'imatge de la Mare de Déu de la Pera, girem cap a l'esquerra i continuem la forta pujada.\nMare de Déu de la Pera 88m. 3' 26'\nArribem aviat al pla de la Plaça dels Apòstols, just davant del Museu d'Art.\nMuseu d'Art 95m 1' 27'\nPrenem a la dreta, tot passant per la Plaça dels Lledoners i pel carrer Bellmirall.\nCarrer Bellmirall 100m 2' 29'\nAra, hem de trencar a l'esquerra, pel carrer d'Alemanys.\nCarrer d'Alemanys 103m 1' 30'\nA la dreta, trobarem l'altra porta romana que es conserva (la porta Rufina), també amb els característics carreus de perra sorrenca...\n... per la qual accedim a la Plaça de Sant Domènec, un dels campus universitaris de Girona, amb l'edifici de Les Àligues (rectorat de la Universitat) a l'esquerra. Al front, l'antic convent de Sant Domènec (facultat de Lletres) i, a la dreta, l'antic Seminari, ara seu de la Facultat de Ciències de l'Educació.\nPlaça de St. Domènec 96m 2' 32'\nPrenem el carrer que surt just davant de la Facultat de Ciències de l'Educació (carrer del Portal Nou), que va baixant.\nPassem, al cap de pocs minuts, pel Centre Geriàtric Maria Gay.\nCentre Maria Gay 84m. 6' 38'\nI aviat arribarem a una cruïlla, on trobem a l'esquerra el Centre Cultural la Mercé i, davant, l'edifici de Càritas.\nCàritas 77m 3' 41'\nPrenem les escales (carrer Vern) que surten a l'esquerra de la porta de Càritas, i aviat arribarem a la Plaça de Catalunya, final del recorregut d'avui.\nPlaça Catalunya 68m 3' 44'\nPublicat per Luis a 14:26\nEtiquetes de comentaris: Altres rutes, Catedral, Girona, St. Feliu\nEl Manco de Tordesillas 29 de gener de 2014 a les 20:07\nGràcies per la passejada, Luís!\nPels que fa temps que no hem tingut oportunitat per acostar - nos a Girona des de fa anys ha estat tot un luxe.\nLuis Inclán 29 de gener de 2014 a les 20:11\nGràcies, Francesc! És una manera de recordar, oi? Què et vagi bé. Salutacions!


Aquests reconeixements busquen atraure nous talents per a l’empresa química i la formació integral dels estudiants\nDow Tarragona ha celebrat, al seu centre d'Investigació i Desenvolupament, la tercera edició dels premis ‘Solutionism & Sustainability Awards’. Aquests guardons s'emmarquen en el projecte Work Experience, un programa de col·laboració entre l'Escola Tècnica Superior d'Enginyeria Química (ETSEQ) i l'empresa química per atraure talent, procurar una formació integral als estudiants, facilitar el seu accés al treball i acostar els estudis a l'àmbit laboral al qual s'adrecen.\nEn el cas del premi ‘Solutionism’, s'adreça a estudiants que cursaran el màster en Enginyeria Química (MEQ), mentre que el premi ‘Sustainability’ va dirigit al màster d'Enginyeria Ambiental i Producció Sostenible (MEAPS). Al premi s'hi accedeix de manera competitiva entre candidats amb capacitat provinent de qualsevol país del món que tinguin el perfil òptim per a cursar el MEQ o el MEAPS i tinguin interès en esdevenir enginyers competitius.\nPel que fa al MEQ, els candidats interessats pel premi ‘Solutionism’, després d'un procés de selecció, en el qual es té en compte l'expedient acadèmic del grau, però en el qual intervé de manera determinant una entrevista amb un panel de Dow, els alumnes guanyadors reben l'import equivalent a la matrícula del màster més la possibilitat de fer una estada llarga a Dow, d'entre 4 i 6 mesos, per a desenvolupar un projecte d'enginyeria proposat per l'empresa i que ès convalidable com a PFM (Projecte Final de Màster).\nPel MEAPS, els estudiants opten al premi ‘Sustainability’. Participen en equips de dos o tres membres que han d'analitzar i desenvolupar un estudi sobre un tema relatiu a la sostenibilitat proposat per Dow, com pot ser segons usos de membranes d'ultrafiltració o l'estudi de la petjada de CO2 de diferents productes, que van ser els temes proposats a les anteriors edicions del premi.\nEn aquesta tercera edició, els guardonats, en l'àmbit del ‘Solucionisme’, han estat: Lorena Chesa, Ricard Borrego, Maria Àngels Tejero i Sergi Rocamora, cada un d'ells a través d'un projecte individual. I, Arnaud Darmuzey, Alba Torres i Maria Romeu, de manera conjunta, en la línia de la ‘Sostenibilitat’.\nKepa Diaz de Mendibil, director de Dow Tarragona, explica que "no s'ha de veure la indústria química com un fabricant de productes, sinó com un creador de solucions enfront els problemes i reptes mundials". Diaz de Mendibil ha posat exemples sobre la utilitat de la química en sectors com "la millora dels parcs eòlics, les plaques solars o per evitar el desaprofitament de milers d'aliments al món".\nLa simbiosi entre Dow i l'ETSEQ te com a fita atraure el talent jove per estudiar a l'ETSEQ, amb l'objectiu de fer millors professionals, millorar la inserció laboral dels titulats i servir millor a la societat acomplint aquests dos objectius.\nEls estudiants reconeguts amb els premis de Dow Tarragona. CEDIDA.


Enric Palol, autor a Palol Quer - Pàgina 2 de 8\nDavant d’un any tan incert com aquest 2020 que estem a punt de finalitzar, és normal preocupar-se, encara més, pel benestar i la protecció de la nostra família. Sabem que la mort, malaltia de gravetat o invalidesa d'un ésser estimat són les contingències més greus a les quals ens podem enfrontar i, a més, [...]\nQuan i com es pot cobrar una assegurança de vida?Enric Palol2020-12-21T17:58:20+01:00\nDes de sempre, els plans de pensions han estat el producte estrella per complementar la teva jubilació. Un dels seus principals atractius sempre ha estat la seva desgravació a la declaració de la renda. Ara bé, aquest avantatge sembla tenir els dies comptats, ja que, el Govern ha incorporat al projecte de Pressupostos Generals [...]\nVal la pena contractar un pla de pensions amb la reducció fiscal plantejada pel Govern?Enric Palol2020-12-21T17:52:21+01:00\nCom acostuma a ser habitual, a la tardor, moltes empreses es plantegen la possibilitat de contractar una assegurança col·lectiva de salut, o bé renovar la que tenen. Però aquest any, amb els temps que corren, molts negocis -especialment les pimes i autònoms-, potser no veuen tan clar contractar aquest tipus de productes. Consideren que, [...]\nQuins són els beneficis fiscals de l’assegurança de salut?Enric Palol2020-11-16T13:37:28+01:00\nEls treballadors són l’actiu més important de qualsevol empresa i el seu òptim rendiment depèn, en gran part, de la motivació. Per aquest motiu, cada vegada més organitzacions destinen una part del seu pressupost a diferents incentius per a la seva plantilla, com l’assegurança de salut: el benefici social millor valorat pels treballadors. Com [...]\nL’assegurança de salut: el benefici social millor valorat pels treballadorsEnric Palol2020-11-16T12:59:31+01:00\nCom escollir un pla de pensions? Tothom es fa aquesta pregunta en algun moment de la seva vida. Per això, les asseguradores cada dia guanyen més protagonisme en la gestió dels estalvis de les persones. En aquest sentit, els productes preferits dels ciutadans acostumen a ser les assegurances de vida-estalvi i els plans de [...]\nCom escollir un bon pla de pensions?Enric Palol2020-11-05T13:58:24+01:00


Temps radiant i suau però amb nous canvis a la vista\nEl sol dominarà arreu dissabte amb TºC cap amunt però entre el vespre i el diumenge arribaran alguns intervals de núvols sense pluja. Més ruixats entre dilluns i dimarts\nper Xavi Segura divendres, 3 d’abril 2020 - 21:00h\nEl sol serà el gran protagonista del dissabte | Robby Geebelen\nEl temps es presenta radiant en l’inici del primer cap de setmana d’abril a Catalunya amb sol dominant arreu del territori dissabte amb poques excepcions i temperatures que encara pugen més. No obstant, diumenge hi haurà més intervals de núvols en algunes comarques, a l’espera que arribin nous ruixats en l’inici de la propera setmana.\nPel que fa al dissabte, 4 d’abril, el sol serà el gran protagonista arreu de Catalunya en el dia més radiant de la setmana que podrem aprofitar per fer rentadores o dur a terme activitats o prendre el sol en balcons, terrasses i jardins de casa nostra. A primera hora hi haurà algunes boires o núvols baixos matinals a l’interior que marxaran ràpidament. També algun banc de boira costaner.\nNo obstant, a la tarda creixeran noves nuvolades de tarda a punts de muntanya, especialment de la meitat nord de Catalunya, que no deixaran precipitacions, mentre que també apareixeran núvols baixos en trams de la costa, bàsicament del sud.\nLes temperatures seran més altes al centre del dia amb moltes màximes entre els 15º i 20 i ambient suau típic de primavera. En canvi, de nit seguirà fent fred, tot i que les glaçades quedaran concentrades al Pirineu i Prepirineu.\nL’últim dia del cap de setmana, el diumenge 5 d’abril, vindrà marcat per un augment dels intervals de núvols, en general prims i inofensius, al centre i sud de Catalunya, sobretot a partir del migdia. Petits canvis que faran que, en algunes comarques, el dia no sigui tan lluït com dissabte. Més sol a la resta, boires matinals a l’interior i alguns núvols baixos costaners i temperatures sense grans canvis.\nNous ruixats a partir del dilluns\nSembla que la propera setmana podria començar més moguda amb l’arribada d’un nou front que deixaria xàfecs dispersos i, en conjunt, febles a moltes comarques de Catalunya, tot i que res a veure amb el temporal de llevant dels últims dies. Una situació que es mantindria entre dilluns i dimarts amb clara millora després.\nDissabte radiant a la capital catalana amb el sol com a gran protagonista i tan sols algun núvol baix puntual a la costa. Temperatures encara més altes amb ambient suau al centre del dia. Diumenge arriben alguns intervals de núvols.\nJornada molt assolellada també aquest dissabte a la ciutat de Tarragona, amb tan sols alguns núvols baixos a la tarda. Temperatures cap amunt amb ambient suau i alguns núvols més diumenge.\nSi ens fixem en la ciutat de Girona, el dissabte també serà radiant amb sol i tan sols algunes nuvolades de tarda inofensives. Temperatures més altes i tranquil·litat també de cara al diumenge\nEl temps també serà molt plàcid i radiant a la ciutat de Lleida aquest dissabte amb temperatures que pugen més. Diumenge arribarien algunes bandes de núvols més en general.\nPel que fa a la co-capital del Vallès Occidental, el temps també serà molt tranquil i radiant dissabte amb sol i temperatures que pugen més amb suavitat. Diumenge arribarien algunes bandes de núvols inofensius.\nFinalment, a l’altra co-capital vallesana s’hi espera un temps molt tranquil també dissabte amb sol i temperatures més altes al migdia. Diumenge poden arribar algunes bandes de núvols que no deixaran pluja.\nMETEO: Canvi radical de temps aquest cap de setmana\nMETEO: Temps encara mogut dijous, però ja es veu el retorn del sol


Crema de pastanaga a la thermomix - Receptes a la Thermomix\nCrema de pastanaga a la thermomix\nT'expliquem com preparar una deliciosa crema de pastanaga amb tots els trucs i secrets que faran una delícia d'aquesta noble i saludable i versàtil crema, ideal tant per a un sopar lleuger o com a primer plat d'un àpat, apta per a vegetarians i tot aquell que senzillament vulgui cuidar-se\n1. Crema de pastanaga a la thermomix\n2. Per què es diu crema de pastanaga si té altres vegetals?\n3. Quins beneficis té la pastanaga a l'alimentació?\n4. Com puc decorar i presentar la crema de pastanaga?\n5. Com puc fer una versió més light de la crema de pastanaga?\n6. Com conservar la crema de pastanaga?\n7. Recepta de Crema de pastanaga a la thermomix\n8. Ingredients per fer Crema de pastanaga a la thermomix\n9. Preparació de Crema de pastanaga a la thermomix\n10. Altres sopes i cremes com Crema de pastanaga a la thermomix ideals per a tu\n10.1. Crema de verdures amb thermomix\n10.2. Crema de carbassa amb la thermomix\nEs tracta d'una crema molt rica i fàcil de preparar, molt saludable i amb una textura fabulosa, és una cosa indescriptible només comparable amb la crema de carbassa o la crema de verdures, I és que no em canso de repetir el bé que queden les cremes a la thermomix.\nEs prepara en molt pocs minuts i porta ingredients bàsics que tots solem tenir al rebost: pastanagues, porro, ceba, patata i oli d'oliva verge extra. Per decorar-podrem usar el que tinguem a casa, com alguna branqueta de julivert, crema agra, nata o iogurt.\nEn breu entrarem de ple en la preparació de la nostra crema de pastanaga i t'ensenyarem els seus trucs per presentar-la, conservar-la i deixar-la amb la textura ideal, Així que llegeix tot abans d'anar a la recepta més avall.\nPer què es diu crema de pastanaga si té altres vegetals?\nPerquè el seu ingredient principal és la pastanaga que li dóna aquest color taronja característic i una dolçor que contrasta de meravella amb la nata o crema agra, segons el gust de cada persona.\nQuins beneficis té la pastanaga a l'alimentació?\nLa pastanaga aporta betacarotè, fibra, energia i minerals claus, especialment en el desenvolupament infantil o el manteniment quan ja es té certa edat, així que no hem de deixar de consumir aquest meravellós tubercle. Addicionalment, la pastanaga s'associa amb la bona salut ocular, un to de pell sempre bronzejat, un cabell i ungles saludables així com un retardant de l'envelliment.\nCom puc decorar i presentar la crema de pastanaga?\nPots presentar-la amb un rajolí de nata calenta o una cullerada de crema agra, aquest es col·loca a la superfície sense remoure i s'afegeixen algunes pipes o crotones. Per finalitzar, un toc verd com una branqueta de julivert, o fins i tot una mica de pastanaga ratllada, tot val per decorar aquest suculent plat de crema.\nCom puc fer una versió més light de la crema de pastanaga?\nCol·loca la meitat de l'oli d'oliva i utilitza un iogurt natural en lloc de la nata o crema agra, aportarà el toc àcid que busquem per contrastar i tallar el dolç natural de la pastanaga. Us puc garantir que queda igual de saborosa però amb menys calories.\nCom conservar la crema de pastanaga?\nLes cremes són delicades, i més si són dolces, així que és preferible fer-les amb màxim un dia d'antelació. Un cop preparada, pots guardar-la en la nevera per fins a 5 dies i no recomano congelar perquè perd textura i sabor.\nRecepta de Crema de pastanaga a la thermomix\nPreparació10 minutscocció25 minutsTotal35 minuts\nIngredients per fer Crema de pastanaga a la thermomix\n500 grs de pastanaga\n200 grs de ceba\n½ Porrosense la part verda\n40 grs D'oli d'oliva verge extra\n650 grs d'aigua\nPer decorar (opcionals, barrejar com vulguis)\nNatao crema agra, o iogurt\nJuliverto cibulet picat finament\nPreparació de Crema de pastanaga a la thermomix\nComença la preparació rentant i pelant les verdures. Treu la part verda de el porro i descarta la seva arrel. Renta i pela les pastanagues i les patates i la ceba, deixant tot tallat a daus grans i rodanxes, com per cuinar.\nCol·loca en el got de la Thermomix l'oli d'oliva, la ceba i el porro per trossejar tot durant 4 segons a velocitat 5.\nBaixa els ingredients de les parets de l'got amb ajuda de l'espàtula i afegeix una mica de sal a gust. Cuina tot durant 6 minuts a 120 º C a velocitat 1, gir invers.\nIncorpora les patates i les pastanagues prèviament tallades i cobreix amb l'aigua. Tapa però en lloc de posar el gobelet, usa el cistellet per permetre que s'escapi el vapor però evitar que esquitxi. Cuina tot durant 25 minuts a 100 º C, velocitat 1.\nTreu el cistell i posa el gobelet al seu lloc, tritura tot a velocitat progressiva 5-8 durant 1 minut.\nComprova el punt de sal, corregeix i torna a programar durant 30 segons a velocitat 6. Revisa la texrtura, si t'agrada més cremós, pots afegir un rajolí extra d'oli d'oliva i posar 1 minut addicional a velocitat progressiva 5-10.\nServeix sobre plats fondos o bowls i decora amb un rajolí de nata calenta, crema agra o iogurt. Afegeix pipes o crotones sobre tota la superfície i finalitza amb un toc verd com julivert o cibulet picat.\nAltres sopes i cremes com Crema de pastanaga a la thermomix ideals per a tu\nCrema de verdures amb thermomix\nRecepta d'una deliciosa crema de verdures a la thermomix, sana, natural i molt nutritiva.\nCrema de carbassa amb la thermomix\nPreparar una rica crema de carbassa a la Thermomix és bufar i fer ampolles, s'afegeixen tots els ingredients i es programa - no hi ha excuses per no menjar sa amb aquesta recepta de crema de carbassa.\nValors nutricionals de Crema de pastanaga a la thermomix\nCategoriaCremes, sopes, vegetalsCuinade Dieta, Detox, espanyola, mediterrània, Alimentació real, vegetarianaetiquetes#aceitedeoliva, #cebolla, #cebollino, #cremasysopas, #perejil, #yogur, #zanahoria


La UE proposarà avui un pla per coordinar les mesures anticrisi - Economia - Diari de Girona\nLa UE proposarà avui un pla per coordinar les mesures anticrisi\nLes diferències entre Alemanya, França i el\nRegne Unit llasten la iniciativa de Brussel·les\nBRUSSEL·LES | EUROPA PRESS/DDG\nL'Executiu comunitari demanarà als estats membres que adoptin mesures d'estímul fiscal per sostenir la demanda i evitar que l'economia de la UE s'enfonsi en una espiral recessiva. Seguirà així les recomanacions aprovades pels líders del G-20 en la cimera de Washington del passat 15 de novembre. Encara que Brussel·les no ha volgut donar xifres, el ministre alemany d'Economia, Michael Glos, va avançar la setmana passada que l'import total d'aquestes mesures ascendirà a 130.000 milions d'euros, el que equival a l'1% del PIB de cada estat membre.\nLa cancellera alemanya, Angela Merkel, va frenar el president francès, Nicolas Sarkozy, que advocava per un pla d'estímul més ambiciós. "No fa falta confondre acció i precipitació", va dir Merkel aquest dilluns després de reunir-se amb Sarkozy. Merkel va assenyalar que cal donar prioritat a les mesures que "no costin diners" als estats i va sostenir també que abans d'embarcar-se en noves accions convé avaluar el resultat de les ja adoptades. Per la seva banda, Sarkozy va intentar minimitzar les diferències amb Berlín, encara que no va estalviar crítiques a Alemanya.\n"Estem d'acord sobre la coordinació. Sobre la necessitat de prendre altres mesures, França treballa i Alemanya reflexiona", va resumir el president francès.\nEl president de la Comissió, José Manuel Durão Barroso, ha defensat en les últimes setmanes la necessitat que l'estímul sigui "prou gran i audaç perquè funcioni a curt termini", la qual cosa el situa més prop de Sarkozy que de Merkel. "Estem vivint moments excepcionals que requereixen mesures excepcionals", subratlla Barroso, que aclareix que el pla de recuperació que proposi l'Executiu comunitari tindrà en compte les diferents situacions en les quals es troben els estats membres.\nCom ja va succeir amb els plans de rescat bancari, el primer ministre britànic, Gordon Brown, ha estat el primer a adoptar el seu propi pla d'estímul, que es basa en una rebaixa temporal de l'IVA del 17,5% al 15%, el mínim que exigeix la UE.


Des de Lleida...: Marcelino Iglesias\nSssssssssssht! Amagui's, amagui's. Que li dic pel seu bé. Que aquí quan menys s'ho pensi pot acabar a la presó. Sí, sí, no s'ho prengui en broma, no.\nEs veu que el president de la comunitat de la vora, el Marcelino Iglesias li ha agafat una passió de denunciar gent. El senyor president d'Aragó, sense cap mena de pena sobre els seus origens ribagorçans (l'home aquest és de Bonansa, com el cavall del Chiquito) no se li ha acudit res més que posar denúncies a tort i a dret. Que el jutge Garzón al seu costat és una carmelita descalça.\nMiri, li dic, vol emprendre accions legals contra el Conseller de Cultura, contra l'alcalde de Lleida, contra el president de la Diputació, contra el president del Consell Comarcal del Segrià i... agafi's... contra el bisbe!! I els vol fotre a la presó a tots. Tal com raja. Segons ell per apropiació indeguda, per prevaricació i per obstaculació de la justícia! Només falta el president del consorci de l'aeroport d'Alguaire, el de la comunitat de veïns de la meva escala i el de l'associació d'Amics del Bacallà.\nI tot això només uns pocs dies després de fer-se uns abraços cap aquí i uns besitos cap allà amb el Jose Montilla a Sant Climent de Taüll. A l'Alta Ribagorça, terra natal del Marcelino Iglesias i que em jugo el que vostè vulgui que el Montilla no tenia ni punyetera idea d'on estava. I això que són del mateix partit... imagini's que fossin de partits diferents. No queden prou navalles en tot Albacete per clavar-se-les mútuament.\nNo sé si el senyor Iglesias sap que el bisbat de Lleida demostra amb tota la documentació la propietat de les obres del Museu (això per l'apropiació indeguda). No sé si sap que prevaricació seria incomplir lleis de la Generalitat de Catalunya que són molt clares en el tema de la conservació del Museu. I no sé pas jo quina justícia obstaculitzem quan el Vaticà no ha volgut saber res sobre el codi civil. Ja sabem que el Vaticà està més desfasat que una samarreta de Ronaldinho a la botiga del Barça, però pobra gent, no hi ha manera que aterrin al s.XXI.\nI el bisbe Piris, que no sap què fer... l'altre dia a la reunió del Consorci del Museu se'l devien mirar com a Rosa Diez en una Herriko-Taberna. Miri sr Piris, segurament aquest bloc no se'l llegirà pas mai, però si per casualitat algun cop arriba fins aquest article, faci'm cas, pengi la sotana, vagi un dia al Venus, desfogui's una mica i enviï l'església a pastar fang. Perquè en pocs dies que està aquí només li porta mal de caps. Amén.\nPublicat per Babunski a 9:28 p. m.\nEtiquetes de comentaris: Catalunya, Lleida\nEl Sr. Iglesias és un cas extrem de paranòia esquizofrènica, amb una cultura mamada de naixement que no pot defensar pel càrrec que ocupa. O que ni tan sols vol. Sigui com sigui, una llàstima d'home.\nI tant que és una llàstima. Nascut A Bonansa i defensor del català per allà on va (almenys si ve més cap aquí)... i quan està a Saragossa pensa el contrari. Tot un senyor hipòcrita.\nRàimon ha dit...\nEndavant, a veure si té valor per fer-ho. M'agradarà saber la interlocutòria o sentència (si finalment s'enjudicia) perquè emprendre accions penals en base a una "sentència" dictada per un tribunal ad hoc (com es el del Vaticà) no ho veig clar.\nEns fotran plens de típpex\nZapatero i el Albondiguilla\nEl dia en què va morir la música


Crònica de la trobada amb l'MST a París\nEl cap de setmana del 13 d'abril tres representants de Setem vam assistir a la reunió europea d'amics del Moviment dels Treballadors Rurals Sense Terra de Brasil (MST), que va tenir lloc a París. Aquesta experiència va ser molt profitosa perquè vam tenir l'ocasió de compartir ideals i continguts de lluita amb una Organització a la qual admirem i acompanyem des de fa ja molts anys.\nFa 27 anys, quan a Setem començaven els primers "camps de solidaritat", l'MST va ser una de les primeres contraparts.\nLes dues organitzacions tenen més o menys la mateixa antiguitat, i malgrat que els objectius i les maneres de lluita han estat diferents, ens uneixen valors semblants i la conciència de lluita per la terra i pels drets de les persones que la treballen.\nDes de l'inici d'aquesta relació nombroses persones han tingut l'ocasió de visitar el moviment i assistir en primera persona a la poètica i efectiva lluita que ha suposat a l'MST l'orgull d'haver salvat molts milers hectàrees que estaven condemnades a ser devastades per multinacionals dedicades a la mineria, a la desforestació o al conreu latifundista amb abundants agrotòxics.\nUn dels lemes de l'MST és que la terra alimenta a les persones, i les persones lluiten per la terra. Per als militants de l'MST, la militància no és una ocupació sinó una forma de vida. Per això no només treballen la terra junts (sovint al seu increïble model d´agrofloresta) sinó també construeixen i dirigeixen escoles, centres de salut, estudis universitaris, recerca en agroecologia i militància per a la conscienciació de la població envers el saqueig que està duent a terme el gran capital.\nConsideren la seva lluita internacionalista, i per això són un dels moviments referents de la "Vía Campesina", i cuiden molt les seves relacions internacionals amb totes les organitzacions que treballem en la mateixa línia de pensament.\nEn aquest sentit, nombroses organitzacions europees van mostrar aquest cap de setmana el seu suport actiu: Els seus productes seran comercialitzats a França i Alemanya.\nDes de Setem continuarem amb la relació que fins ara tant ens ha enriquit, i agraïm el reconeixement i el convit de l'organització de l'MST, que simbolitza la nostra amistat i la nostra històrica aliança en la lluita social que ens dóna cor a les dues organitzacions.\nMembres de SETEM Catalunya


De què serveix l’ANC? - Converses a Catalunya\nDe què serveix l’ANC?\nÉs un titular retòric perquè la pregunta va més enllà de l’Assemblea Nacional Catalana (l’ANC), s’estén a Omnium, a la pròpia idea de l’existència d’un moviment independentista, que s’expressa coherentment en diverses formacions polítiques, i en últim terme, al sentit del sacrifici dels polítics empresonats i la causa de futur que defensen.\nL’acta que qüestiona tot això d’una manera evident neix de les eleccions municipals i els posteriors pactes, especialment en les ciutats més grans de Catalunya. Ha tingut el seu corol·lari en l’elecció del president de la Diputació de Barcelona, en la persona de l’alcaldessa socialista de l’Hospitalet, Nuria Marin. D’aquesta manera el PSC recuperava la tradició de presidir aquesta institució. Ho feia malgrat disposar d’un diputat provincial menys que ERC, guanyador amb 17, però el pacte, contrari a la lògica independentista amb JxC que disposava de 7 diputats, i el fet que els Comuns votessin per la seva pròpia llista, els dona la presidència en segona volta.\nUna vegada més, ERC ha vist com en el cas de la ciutat de Barcelona, ser el primer no li ha servit de res. I aquesta es una primera dada, la combinació de resultats electoral-pactes, assenyala que les forces beneficiades han estat, primer i clarament el PSC, i segon, per mantenir Barcelona gràcies al PSC i Valls, però també perquè ha aconseguit estar en el govern municipal de ciutats importants.\nLes vint primeres ciutats de Catalunya en població superen de llarg els 4 milions d’habitants. Reuneixen la majoria de la població del país i van des de la capital, amb 1,6 M, fins a El Prat del Llobregat, amb 64 mil. Entre les primeres, L’Hospitalet del Llobregat (261 mil), Terrassa (218 mil), Badalona (217 mil) i Sabadell, ja aporten un milió de persones. Doncs bé, del conjunt, el PSC està en el govern municipal en 13 poblacions, i en molts casos ocupant l’alcaldia. ERC, per la seva part, només està en 9, i te l’alcaldia a Lleida i Tarragona, a més de l’emblemàtic feu convergent de Sant Cugat, un precedent de la “torna” que ha efectuat JxCat a la Diputació de Barcelona. “Si em fas fora de l’alcaldia de Sant Cugat, malgrat haver guanyat, jo faig el mateix amb tu a Barcelona” Legítim, lògic, sí, però en termes de partit, i òbviament contrari a la dinàmica independentista, tal com l’entenen els moviments socials de l’ANC i Omnium.\nPerò el fracàs té més lectures. Només cal comparar els resultats d’ERC amb els Comuns, que en davallada i amb molts més vots tenen l’alcaldia de Barcelona, i a més estan presents en 8 governs municipals de les 20 ciutats més importants. Tenen més pes polític que ERC.\nLa crida a la unitat de l’ANC no solament no ha estat escoltada, sinó que ha quedat ridiculitzada en la Diputació barcelonina, on només un grapat de persones varen acudir a la crida a protestar, fen palesa la feblesa de l’Assemblea quan es mou al marge dels interessos de partit. El fet també ha destruït el mite construït per TV·3, l’últim reducte de la ficció de Puigdemont coma líder de l’independentisme, perquè ell que proclamava la unitat, també ha defensat l’operació de la Diputació.\nA l’espera de l’últim acte del procés, la sentencia i la resposta des del moviment independentista, cal dir que a data d’avui el moviment com a tal esta destruït. Sense un lideratge comú, sense sentit per aquelles instàncies que volia construir Puigdemont, Consell per la República, la Crida. Desarborada l’ANC i sense un horitzó de sentit per part d’Omnium, el que queda sobre l’escenari dels que volien la independència són les víctimes de tot plegat, i dos formacions polítiques, ERC i JxC i les seves exclusives apetències de poder.\nL’ANC pressiona per aconseguir un govern independentista\nL’Assemblea Nacional de Catalunya (ANC) encara la campanya electoral en plena crisi\nDeclaració d’Units per Avançar davant la Diada de l’11 de setembre


Biblioteques de Torelló: Som gent de profit\nEl menjar constitueix un recurs valuós que cal tractar i consumir amb responsabilitat per poder-ne aprofitar totes les seves capacitats nutritives. Tot i això, en les societats desenvolupades es llencen milers de tones d’aliments.\nA Catalunya es llencen cada any unes 262.000 tones de menjar. Això vol dir que cada català llença 35 kg de menjar a l’any!\nEn vista d’aquestes dades, l’Agència de Residus de Catalunya (ARC) ha dut a terme una campanya informativa per incrementar en la població el coneixement sobre el malbaratament alimentari i per aconseguir reduir-lo. La campanya “Som gent de profit” s’emmarca amb l’objectiu definit al PRECAT 20 de reduir un 50% el malbaratament alimentari l’any 2020 (respecte a l’any 2010).\nEn el marc d’aquesta campanya informativa, l’ARC ha produït una exposició itinerant sobre la prevenció del malbaratament alimentari que inclou també un taller educatiu. Aquest taller es dirigeix a tot tipus de públic: adults, joves i també infants, per als quals s’han adaptat algunes de les activitats. El taller complet té una durada de 50 minuts.\nDurant el proper mes de setembre podreu gaudir a la biblioteca tant de l’exposició com del taller “Som gent de profit” perquè podeu millorar els vostres costums i evitar el malbaratament alimentari.\nPublicat per Biblioteca de Torelló a 16:33\nEtiquetes de comentaris: Som gent de profit\nTítolAutor / ArtistaTemaISBN / ISSNQualsevol paraula\nVols les novetats al teu correu?


Open data: volem les molles o el pa sencer? - Racó Català\nOpen data: volem les molles o el pa sencer?\nVicenç Ruiz 06.03.2018 09.15 h\nDissabte passat es va celebrar el Dia Internacional de les Dades Obertes. En aquest mateix diari, es publicà un molt bon article de Núria Espuny, directora general de transparència, dades obertes i qualitat democràtica, on mostrava la clara voluntat política d’aprofundir en l’obertura d’informació pública com a mecanisme de democratització i participació ciutadana. En concret, emfatitzava el canvi de paradigma que suposa l’actual doble aproximació a les dades obertes: d’una banda, entendre que cal publicar en format reutilitzable tot allò que no està específicament prohibit i, de l’altra, que cal fer comprensibles aquestes dades, cal “donar eines i capacitar a la ciutadania perquè en faci ús”.\nNo podem estar més d’acord amb aquest enfocament. Per això volem insistir un any més en la necessitat que les institucions incorporin als portals de dades obertes el conjunt d’informació elaborada pel sistema arxivístic del país. Només una breu comparació: la Generalitat ofereix 545 datasets i l’Ajuntament de Barcelona en dóna 463 en els seus respectius catàlegs d’open data. A Arxius en línia, portal de la Generalitat que ofereix accés a la informació pública custodiada tant a l’Arxiu Nacional com a la Xarxa d’Arxius Comarcals, hi trobem un total de 5833 fons documentals. És a dir, 5833 datasets que inclouen més de tres milions de registres. Per la seva banda, el catàleg en línia de l’Arxiu Municipal de Barcelona dóna accés a més de mig milió de registres.\nAquests conjunts de dades “arxivístiques” són també informació pública i gaudeixen, com a mínim, de la mateixa qualitat que la resta de datasets oberts que trobem als portals de transparència. Per contra, els ciutadans no podem disposar en obert d’ells perquè, simplement, les administracions mantenen un marc mental patrimonialista que els impedeix actuar amb la mateixa naturalitat que la societat civil. Així, entre els projectes presentats a la jornada organitzada per Iniciativa Barcelona Open Data el passat dia 3 hi convivien Digiwhist (un projecte d’abast europeu contra la corrupció), de Xnet, amb la base centralitzada de víctimes del franquisme de l’IHR.\nCom el lector pot imaginar, el global d’informació provinent dels serveis d’arxiu de totes les administracions que es podria alliberar fàcilment és molt més gran que l’apuntat aquí. Tinguem-ho clar: sovint, allò que fixa la cesura insalvable que acaba dictant quin tipus d’informació pública s’obre i quin no és únicament la dependència orgànica. Una dependència que aconsegueix frenar tant la voluntat política com el marc normatiu (que sí entén tota la informació pública com un sol continuum) i que, a la pràctica, suposa un tractament tècnic diferenciat que impossibilita el mateix nivell de maduresa en accés i reutilització de les dades.\nVist el pes que, encara, manté aquesta vinculació orgànica, potser ha arribat ja el moment d’integrar també orgànicament tot el cicle de vida de la informació pública. Començant per la Generalitat. No perdem una nova legislatura: arxius, gestió documental, transparència i dades obertes han de tenir un mateix full de ruta tècnic, sota una sola direcció política. La transformació digital i la democratització efectiva de l’administració en depenen. Parafrasejant al gran Ovidi, als ciutadans ja no ens alimenten les molles, ja volem el pa sencer de la informació pública.\n23.765 raconaires | 126 connectats (9 raconaires)


Ampliació de vorera per millorar la seguretat viària a l’Escola Josep M. Folch i Torres | Ajuntament de Palau-solità i Plegamans\nAmpliació de vorera per millorar la seguretat viària a l’Escola Josep M. Folch i Torres\nL’Ajuntament ha engegat avui els treballs per ampliar un tram de la vorera del carrer Josep M. Folch i Torres, just davant d’una de les dues portes d’entrada i sortida de l’escola que duu el mateix nom. La finalitat dels treballs és millorar la seguretat viària dels alumnes que utilitzen aquesta entrada, que cursen 1r i 2n de primària, i de les seves famílies.\nAmb els treballs que comencen avui, i que haurien de finalitzar aquest dissabte, es crea una vorera de 3,6 metres d’amplada al llarg 18 metres, a banda i banda de la porta esmentada. Aquesta mesura implica la pèrdua d’una plaça d’estacionament per a cotxes. La seguretat viària quedarà reforçada en donar més espai segur als infants que surten o entren de l’escola però també perquè amb aquesta actuació es reforça la visibilitat del pas de vianants existent en aquest punt. Aquesta intervenció suposa una inversió per a l’Ajuntament de 3.677,19€.\nL’actuació de l’Ajuntament satisfà una petició expressada per l’Associació de Mares i Pares d’Alumnes (AMPA) i de la direcció del centre. I és que l’amplada de la vorera que hi havia fins ara era completament insuficient en les hores d’entrada i sortida dels alumnes, quan s’hi creaven aglomeracions.\nJa han començat els treballs per ampliar la vorera\nLa regidora d'Espais Públics, Carme Sanz, inspecciona l'inici dels treballs\nLa vorera de davant d'una de les portes de l'escola, abans de començar les obres


El sofà d'en Roc: La Xenofòbia (2)\nEn el Grup de Debat Català Sempre, hi ha aparegut publicat aquest article que pot ser ben bé la continuació del post anterior "La Xenofòbia". El copio pel seu interès.\nLes veritables agressions lingüístiques\nDes dels mitjans de comunicació més escorats cap a la dreta, sobretot de la capital del Regne, estem ja acostumats a sentir que el castellà està perseguit a aquells territoris de l'Estat que tenen altres llengües.\nEn el cas dels Països Catalans, les acusacions són més violentes sobretot pel que fa al Principat, on algunes lleis (immersió lingüística, de retolació, etc.), insuficients i que no s'acompleixen en moltes ocasions, ha sigut vistes per alguns i algunes com un atac al seu privilegi de parlar en l'única llengua que els i les súbdits de l'Estat tenen l'obligació de conèixer.\nDepenent del grau ideològic del mitjà, ens podem trobar diverses gradacions en aquests atacs. Fins i tot podem trobar acusacions d'aquests tipus als mitjans suposadament "progressistes" si bé amb un lèxic més suau. També és cert que és als mitjans situats més a la dreta on aquestes acusacions poden arribar al súmmum de la paranoia. Si les sentís algú que no visqués a Catalunya podria arribar a pensar que les persones castellanoparlants són empaitades i agredides al carrer pels Mossos d'Esquadra, que als patis de les escoles els professors i professores es dediquen a perseguir i reprimir la canalla que no parli en català i que una legió de funcionaris va pels carrers buscant rètols de comerços no escrits en català per sancionar-los econòmicament.\nEvidentment, qualsevol persona que visqui aquí veurà com la realitat és ben diferent i que un catalanoparlant, a segons quins territoris, es trobarà amb més problemes en el seu dia a dia que un castellanoparlant. I a més, té més riscos de sofrir veritables agressions lingüístiques, fins i tot aquelles que sobrepassen la mera intimidació verbal. Moltes d'aquestes agressions les fan les forces d'ordre públic. Posaré uns exemples recents:\nEl passat 7 d'agost, a l'aeroport de Palma, un jove va ser agredit físicament per la Guàrdia Civil per haver-se adreçat a ells en català. El jove va ser tancat en una habitació on es va perpetrar l'agressió davant la impotència de la seva parella. A més, com sol passar en aquests casos, tots dos van ser denunciats per "alteració de l'ordre públic".\nEl 10 de setembre, una dona d'origen sud-americà va ser detinguda a una comissaria de la Policia Nacional de Barcelona pel simple fet de parlar amb el seu marit pel mòbil en català mentre tramitava el seu DNI. En aquest cas, segurament, hi havia a més un agreujant: el racisme i el fet de veure com algú que fa poc que ha arribat és capaç de parlar la llengua del país mentre uns altres que porten molts anys (Policia Nacional i Guàrdia Civil) no han tingut, en moltes ocasions, la voluntat ni l'obligació de fer-ho.\nPersonalment recordo com al 1999 em van fer fora d'una comissaria de la Policia Nacional de Badalona pel simple fet de parlar en català i negar-me a canviar d'idioma:"a mi me hablas español porque estás en una comisaria de la policia nacional i no de los Mossos d'Esquadra" em van dir. Sort que només em van fer fora sense cap agressió física.\nUn judici, pel fet de testificar en català, va haver d'ajornar-se quatre mesos perquè "no hi havia intèrpret a la sala". No em van sorprendre aquests fets perquè jo en aquella època ja sabia què hi havia. Em va sobtar més que els meus companys sindicalistes del judici, castellanoparlants i que ja sabien la meva voluntat de parlar sempre català fora de l'àmbit familiar (érem tres persones les acusades) i l'advocat després em demanessin que per què no els havia avisat que testificaria en català.\nLamentablement aquests fets no són puntuals. Hi ha territoris on les agressions al català encara tenen més impunitat, com és al País Valencià, on molts grups d'ultradreta campen a la seva fent agressions físiques contra persones i entitats davant de la passivitat de les autoritats. Ara bé, tranquils, que aquestes agressions no sortiran habitualment pels mèdia que tanta obsessió tenen en mostrar-nos les "agressions" al castellà.\nPublicat a Es Debat, dijous 22 octubre 2009\nPublicat per Vicenç Bon a 14:37


«Què hauria passat si l'avió de Germanwings l'hagués dut un pilot de Barcelona?» | NacióDigital\nper Albert Hernàndez, Sabadell | 27 d'abril de 2021 a les 06:17 |\nEl 24 de març de 2015 un Airbus A320 de la companyia Germanwings, la filial de baix cost de Lufthansa, s’enlairava de l’aeroport del Prat amb destí a Düsseldorf (Alemanya). Uns 40 minuts després l’avió desapareixia dels radars i, tal com asseguren els investigadors, havia perdut més de 20.000 peus d’alçada.\nViatjaven 150 persones a bord -sis de la tripulació-. Una d'elles era Cristina Muñoz Abellán, veïna de Sant Quirze del Vallès de 32 anys. Ara, el seu veí i amic d'infància Marçal Girbau l'ha recordat en un llibre: El vol de la Cristina (Editorial Comanegra).\nUn encàrrec de la família de la Cristina que segueix les passes d'aquesta vallesana, llicenciada en Biologia i doctora en neurociència per la UAB i que treballava a la Bayer, a Colònia. Una obra, la primera que escriu, "cuinada a foc lent", com diu, i que ha estat la "clau" per no caure en el sensacionalisme d'un fet que sosté "va ser un atemptat i no un accident aeri". Un matís que ho condiciona tot.\nEl títol és un "homenatge i denúncia". Girbau explica així a NacióDigital com ha estat el procés per cuinar aquesta obra:\nI ha estat molt difícil, perquè la tendència era anar cap allò que és més cridaner. Com a mostra del que et dic, per exemple, el nom del pilot apareix una única vegada. I com a homenatge ha de mostrar la cara afable, i també desconeguda, de la Cristina. En definitiva, un panorama real de totes les facetes, tant les seves com dels fets esdevinguts.\n- Són 150 morts, però són 149 víctimes. I evidentment que hi és present en la ment del lector, perquè se m'entengui: és com una finestra del Windows que està minimitzada, tothom sap qui va ser aquest home. Però en el llibre se li intueix i era una altra de les voluntats, que no fos, en cap cas, protagonista de la història.\nLa Fiscalia alemanya considera Andreas Lubitz l'únic responsable de l'accident de Germanwings\nEl copilot de l'aparell va fer estavellar de manera intencionada l'avió contra una muntanya dels Alps el març del 2015 | Va provocar la mort de 150 persones que feien el trajecte entre Barcelona i Düsseldorf\n- No, perquè no era objecte d'estudi. Segurament, amb el que va fer el que volia és que caiguéssim en el parany de fer documentals, pel·lícules, llibres i novel·les sobre ell. Imagino que dins la seva bogeria buscava, a més d'infondre terror, la immortalitat a través de la fama.\n- ... Es podria haver aprofundir molt més, el que faig és obrir vies i reflexionar sobre la vida, la mort, les negligències, la situació econòmica, política i social d'una generació amb talent que l'obliguem a emigrar... Per exemple, podria haver anat més enllà amb enginyeria aeronàutica; la tesi doctoral de la Cristina, que és molt divertida i recomano llegir-la, que va sobre l'estrès i l'angoixa amb experiments en ratolins, o la corrupció a Alemanya, que és un fet evident que existeix i sembla que ens hagin de donar lliçons, però aleshores no hagués estat un homenatge, ni una lectura amena ni divulgativa, amb tot el rigor.\n- Doncs, com si no anés amb ells. També t'haig de dir que aquest atemptat va passar, perquè tenim una gran fragilitat del sistema públic. Aquest senyor el va cometre perquè, una cosa tan senzilla com transmetre una baixa mèdica, de forma automàtica, a l'empresa, no va passar. I en el país que està considerat líder europeu! És un tema tan fàcil de solucionar.\nL'autor del llibre, Marçal Girbau. Foto: Albert Hernàndez\n- La Cristina vivia en un altell, si no recordo malament, a les afores de Colònia i, quan va passar tot, la família es va posar en contacte amb el propietari i aquest va tenir un tracte poc empàtic, perquè va determinar un dia per fer els pagaments i el dia tal havien d'estar totes les pertinences de la Cristina fora. I diràs, “per què no ho has mencionat”? Tampoc calia fer la llista de greuges. Imagina't que entre totes les gestions que s'han de fer, a més a més, tens un pelacanyes que et posa zero facilitats i zero sensibilitat.\n-Interessant en molts sentits, perquè ha estat un exercici constant d'empatia i alhora sabia que per molta que hi posés no arribaria a sentir el dolor que encara avui senten els pares de la Cristina i el seu germà, Sergio. Per fer una comparativa de la situació és com si pedalés en una bicicleta estàtica, per molt que pedali no em moc, però, a la vegada, no és en va, perquè quan acabes estàs més musculat i la lliçó de vida de la Cristina és, anem a viure i deixem de banda, el que moltes vegades ens passa, que dediquem moltes energies i temps a coses que no aporten gaire a la nostra felicitat.\nEn el per què s'hi ha entrat molt poc, en els controls, Lufthansa, Aena, la disparitat de processos judicials en un continent com la Unió Europea... També es va centrar molt en el copilot, la seva vida i la seva família. Poso un exemple il·lustratiu del tractament, a la mateixa Televisió de Catalunya té, a la vegada, dos casos oposats: un 30 minuts fantàstic, exquisit que toca els temes de fons, fet per la periodista Sion Biurrun, i després, un Sense Ficció que, francament... i és el mateix mitja de comunicació. Rigor i sensibilitat són dos valors que més manquen quan es tracten aquests temes.\nEls familiars de víctimes de Germanwings hauran de pagar 800.000 euros dels 3 milions d'indemnització\nL'associació d'afectats continua demanant a Hisenda l'exempció fiscal pels orfes\nEls familiars de les víctimes de Germanwings demanen «consciència» per evitar més accidents aeris\nEn els molts anys de vida que porto...\nPer Anonim 1234 el 27 d'abril de 2021 a les 09:54\n... he llegit moltes tonteries, d'aquestes que normalment tenen el qualificatiu de "facils de dir", però poques vegades tantes com en aquesta entrevista.


Malerudeveure't: De lectura (50): Un hombre de pago, de Neus Arqués\nM'has deixat bocabadada. Fa molta il.lusió llegir que un lector t'enten. Que lo pilla, vamos. Igual hauries de fer-te "veí de pagament". Jo pagaria :-)\nAquest crec que caurà. Sembla força interessant. Gràcies per la recomanació!\nPer cert que, això del recurs tipogràfic del canvi de lletra del capítol per cada protagonista, ho he vist per primer cop a L'elegància de l'eriçó.\nMolt acurada la ressenya, fa ganes de llegir-lo, si puc i el trobo ho faré.\nMmmm...Dones invisibles...no m'agrada l'expressió però...\nEl vaig llegir ja fa un temps, encara que no ho creguis el vaig "conèixer" perque el venien en una botiga de llenceria "picarona" :)\nMmmmhhh, veí, vols dir que tu et faries de pagament? No sé, no sé, sota aquest aspecte d'aneu-me-les fotent que aquí us espero, em sembla que hi ha un cor enamorat i fidel...Si és que ets un sucre dolç, home...\nPer cert, perquè els tios paguen per una dona? Ja sé que fa riure, però voldria el comentari sincer d'un home sincer.\nés que ho has posat fàcil i entendor, dona! Per cert, quina quota poso? Com està el mercat? ;-)\nt'agradarà-Per cert, aquest no l'he llegit...\nno és fàcil de trobar. S'ha de demanar a la llibreria.\nno t'agradarà però és claríssima i evident!\nja m'has "sonrojado", coi!\nResponc a la pregunta? Fàcil: perquè no saben conquerir el cor d'una persona; ni el seu propi. Però és complex el tema, eh? Els tios, en relació al sexe, són ben diferents a les noies. Nosaltres necessitem un lloc, tan sols. Vosaltres, un motiu. I si en el lloc no hi ha ningú, hi ha tios que paguen perquè algú l'ocupi. Mentre hi hagi tios disposats a pagar, sempre hi haurà dones disposades a cobrar. Les condicions i els motius perquè ho fan ja no és un altre tema. (Avui mateix a TV3 parlaven d'això als 30 minuts). Potser motiu d'un altre llibre. O una altre post... Vinga: posa't-'hi!\nno crec que hi hagi una literatura "de" o "per a".